Document ID: /roh_data/filtered/fineweb-2-filterrobots_roh.jsonl.gz/12521

HallA PER pegnas scalegl ed elavuraziun da crappa, Tarcisi Maissen SA
Gl’atun 2014 havein astgau prender en funcziun nies luvratori da crappa niev. Ella halla per elavurar crappa producin pegnas scalegl ord crap grischunes e divers products ord crap da Val ni granit. Quella halla nova porscha avunda plaz per tut nossas maschinas modernas.
Muort la humiditad dallas maschinas d‘elavurar crap ei il coc dil baghetg construius ord beton armau. Per las preits exteriuras e la construcziun tetg vein perencunter duvrau lenn stgein indigen. L’isolaziun termica consista ord cellulosa. La construziun purtonta ei fabricada ord ina construcziun da travs tradiziunala fetg satella cun colligiaziuns da guottas. Igl indrez fotovoltaic ch’ei intergaus el tetg furnescha bunamein tschun ga dapli electricitad che quei che nus duvrein per las maschinas d’elavurar crap.